Roar

«Roar», ամերիկացի երգչուհի Քեթի Փերրիի երգը, որ ձայնագրվել է նրա Prism չորրորդ ստուդիական ալբոմի համար (2013)։ Երգը գրվել է Փերրիի և Բոննի ՄակՔեյի կողմից։ Պրոդյուսերներ և համահեղինակներ են դարձել Մաքս Մարտինը և Լուկաշ Գոտվալդը։ Երգը՝ որպես ալբոմի առաջին սինգլ, թողարկվել է 2013 թվականի օգոստոսի 10-ին։
Երգը ստացել է տարբեր արձագանքներ երաժշտական քննադատների կողմից։ Շատ տեսաբաններ նշել են երգի ընդհանուր հնչողությունը, իսկ մյուսները քննադատել են երգի տեքստը, քանի որ զգում են երգի կանխատեսելիությունը և կլիշեյի առկայությունը։ Սինգլը ունեցել է առևտրային մեծ հաջողություններ՝ դառնալով Փերրիի ամենաբարձր հորիզոնականում գտնվող սինգլը. այն գտնվել է Billboard Hot 100 հիթ-շքերթի ութերորդ հորիզոնականում։ «Roar» սինգլը նաև գլխավորել է Ավստրալիայի, Մեծ Բրիտանիայի, Կանադայի, Իռլանդիայի և Նոր Զելանդիայի հիթ-շքերթները։
Փերրին բազմիցս ելույթներ է ունեվել սինգլը գովազդելու համար։ Նա ելույթ է ունեցել MTV Video Music Awards 2013 փակ համերգում, The X Factor-ում և գերմանական Schlag den Raabշոուում։ «Roar» երգը ներկայացվել է «Գրեմմի» մրցանակաբաշխության Տարվա երգ, Լավագույն փոփ-սոլո կատարում անվանակարգերում։ Սինգլը հանդիսանում է աշխարհում ամենաշատ վաճառվողներից մեկը. ընդհանուր առմամբ վաճառվել է սինգլի 10.5 միլիոն օրինակ։


== Նախապատմություն և թողարկում ==
Իր չորրորդ ստուդիական ալբոմի վրա Քեթի Փերրին սկսել է աշխատել 2012 թվականի նոյեմբերին՝ հայտարարելով, որ ձայնագրությունը ուղղված է եղել դեպի «մռայլ» հնչյունները։ 2013 թվականին ալբոմի ձայնագրումը շարունակվել է, իսկ ապրիլին երգչուհին հայտնել է, որ ալբոմի կեսն արդեն ձայնագրված է։ Օգոստոսի 9-ին սինգլը հայտնվել է համացանցում, և Capitol Records շտապ թողարկել է երգի թվային տարբերակը սինգլի պաշտոնական թողարկումից մի քանի օր առաջ։
2013 թվականի հուլիսի 29-ին Փերրին հայտնել է, որ իր չորրորդ՝ Prism ստուդիական ալբոմը կթողարկվի հոկտեմբերի 22-ին. Լոս Անջելեսի փողոցներով շրջում էր ոսկեգույն մեծ բեռնատար, որի վրա գրված էր սինգլի թողարկման ամսաթիվը և անվանումը՝ դաջված բեռնատարի կողերին։ Օգոստոսի 2-ին նա հաստատել է, որ ալբոմի առաջին և գլխավոր սինգլը՝ «Roar»-ը, կթողարկվի օգոստոսի 12-ին, սակայն, շաբաթ օրը՝ օգոստոսի 10-ին, երգը հայտնվել է համացանցում, և այդ օրը եղել է նրա պաշտոնական թողարկումը ռադիոյով։ Դրա արագ տարածմանը խթանել է Clear Channel ռադիոկայանը՝ հնչեցնելով երգը ժամը մեկ անգամ։ Չնայելով տարբեր ասեկոսեներին, թե երգը թողարկված է թվային տարբերակով, Փերրին հայտարարել է Թվիթերում, որ սինգլի թողարկումը մնացել է նույն օրը, ինչպես որ այն ծրագրվել էր ամենասկզբից, այսինքն՝ օգոստոսի 12-ի կեսգիշերին։ Երգը մեղադրվել է հեղինակային իրավունքները խախտելու համար. այն համեմատվել է Սարա Բարելիսի «Brave» երգի հետ։


=== Թիզերներ ===
Օգոստոսի 2-ից Փերին սկսել է թողարկել թիզերներ իր երգի մասին VEVO կայքի իր էջում։ Առաջին թիզերը ցույց էր տալիս նրա խոսող կապույտ կեղծամը, որը նա կրել էր 2010 թվականին թողարկված իր «California Gurls» տեսահոլովակում, իսկ երկրորդը ցույց էր տվել նրա ֆիրմային զգեստի թաղումը։ Երրորդ թիզերը ղույց է տվել, թե ինչպես է կատուն ուտում թռչնակին, իսկ չորրորդը, թե ինչպես է նա գնում ձայնագրման ստուդիա։


== Քննադատություն ==
Թողարկումից անմիջապես հետո «Roar»-ը ստացել է քննադատների և երկրպագուների դրական արձագանք։ Գերրիկ Դ. Քեննեդին Los Angeles Times-ից անվանել է երգը "սիրելի և անմոռանալի կոնֆետ": Նա նաև նշել է Փերրիի վոկալային կատարումը։ Rolling Stone-ը նույնպես գովել է երգը՝ տալով 3,5 միավոր իր գրախոսության մեջ։


== Մրցանակներ ==


== Կենդանի կատարումներ ==
Առաջին անգամ սինգլը կատարվել է MTV Video Music Awards 2013-ում, Նյու Յորքում հատուկ կառուցված բեմի վրա, որը գտնվում է Բրուքլինի կամուրջի մոտակայքում։ Երգչուհու երգը ավարտել է հանդեսը։


== Երգերի ցանկը ==
Թվային սինգլ


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Roar»  (պաշտոնական)
Երգի տեքստը Archived 2014-01-04 at the Wayback Machine. MetroLyrics կայքում